STEC วิ่ง 5% โบรกฯ ชูท็อปพิคกลุ่ม แนะซื้อเป้า 18 บ. มองผลงานทยอยฟื้นตัวดีขึ้น
STEC วิ่ง 5% โบรกฯ ชูท็อปพิคกลุ่ม แนะซื้อเป้า 18 บ. มองผลงานทยอยฟื้นตัวดีขึ้น ล่าสุดอยู่ที่ 14.30 บาท บวก 0.70 บาท หรือ 5.15% มูลค่าซื้อขาย 409.13 ล้านบาท
STEC วิ่ง 5% โบรกฯ ชูท็อปพิคกลุ่ม แนะซื้อเป้า 18 บ. มองผลงานทยอยฟื้นตัวดีขึ้น ล่าสุดอยู่ที่ 14.30 บาท บวก 0.70 บาท หรือ 5.15% มูลค่าซื้อขาย 409.13 ล้านบาท
19 พ.ค. 2564

ผู้สื่อข่าวรายงานว่า ราคาหุ้น บริษัท ซิโน-ไทย เอ็นจีเนียริ่งแอนด์คอนสตรัคชั่น จำกัด (มหาชน) หรือ STEC ล่าสุด ณ เวลา 11.12 น. อยู่ที่ 14.30 บาท บวก 0.70 บาท หรือ 5.15% สูงสุดที่ 14.50 บาท ต่ำสุดที่ 13.70 บาท ด้วยมูลค่าซื้อขาย 409.13 ล้านบาท

ทั้งนี้ บล.เอเซีย พลัส ระบุในบทวิเคราะห์ (17 พ.ค.) ว่า แม้กำไรไตรมาส 1/64 ของ STEC น่าผิดหวัง แต่ปัจจัยพื้นฐานที่แข็งแกร่งพร้อมโอกาสการเติบโตจากงานประมูลภาครัฐ ขณะที่ราคาหุ้นซื้อขายต่ำกว่าค่าเฉลี่ย PER และ PBV ย้อนหลัง 10 ปี ถึง 28% และ 61% ตามลำดับ จึงแนะนำ “ซื้อ” ประเมิน FV PER 24 เท่า ราคาเหมาะสม 18 บาท มองเป็นหุ้น Top Pick กลุ่มก่อสร้างที่เด่นทั้งพื้นฐานและ Upside
โดยงวดไตรมาส 1/64 STEC มีกำไรสุทธิ 197 ล้านบาท ลดลง 6% เมื่อเทียบจากปีก่อน โดยรายได้ธุรกิจก่อสร้างหดตัวลงแรง 19% เมื่อเทียบจากปีก่อน เหลือเพียง 7,549 ล้านบาท เนื่องจากงานอาคารส่วนใหญ่ได้ถูกส่งมอบไปแล้วในปีก่อน อีกทั้งการระบาดของไวรัสโควิดระลอกใหม่ทำให้การทำงานหลายโครงการมีความล่าช้า
อย่างไรก็ตาม Gross margin ทำได้ดีกว่าปีก่อนที่ 4.3% มาอยู่ที่ 5.1% แม้จะมีค่าใช้จ่ายในการเก็บงานโครงการรัฐสภาช่วงท้ายเข้ามาก็ตาม สำหรับส่วนแบ่งกำไรตามส่วนได้เสียจากบริษัทอีสเทิร์นและนอร์ทเทิร์น บางกอก โมโนเรล (สัมปทานรถไฟฟ้าสายสีชมพูสีเหลือง) รับเข้ามา 18 ล้านบาท ส่วน SG&amp;A เพิ่มขึ้นค่อนข้างมีนัยยะ 21% เมื่อเทียบจากปีก่อน
นอกจากนั้น STEC ยังคงตั้งเป้ารายได้รวมปีนี้ไม่ต่ำกว่า 3.7 หมื่นล้านบาท โดยช่วงที่เหลือของปีจะมีการรับรู้รายได้จากโรงไฟฟ้าปลวกแดงและโรงไฟฟ้าหินกอง เข้ามามากขึ้น พร้อมคาดหวัง Gross margin จะทยอยดีขึ้นตามลำดับ หลังส่งมอบงานที่ไม่มี margin อย่างรัฐสภาจบตั้งแต่เดือน เม.ย. 64 ส่วนงานประมูลใหม่ปีนี้ตั้งเป้ารับเพิ่ม 4 หมื่นล้านบาท เพื่อให้มี Backlog ยกไปปี 2565 มากกว่า 1 แสนล้านบาท เช่นเดียวกับ Backlog ที่ยกมาในปีนี้